text: Golf fyrer forpagtere- igen 
  04 oktober 2011 kl. 08.03
  Gyttegård Golfklub har fyret sine forpagtere. Det er anden gang det sker. Forpagterne undrer sig. 
  Bestyrelsen gennemførte før sommerferien en undersøgelse blandt medlemmerne for at tjekke, om de var tilfredse med sammenhængen mellem pris og kvalitet i restauranten. Det var en stor del af dem ikke. En snak med forpagterne gjorde det ikke bedre, siger golfklubbens formand Hans Bennetzen.
  Bestyrelsen besluttede derefter at fyre Jette Rohde og Judit Lund.
  Det skriver JydskeVestkysten.
  
  Intet reelt svar 
  De tidligere forpagtere Morten Fagerberg og Thomas Vesterled undrer sig.
  ? Vi fik aldrig noget reelt svar på, hvorfor vi røg ud. Det er lidt spøjst, at de nu allerede et år efter står i den samme situation igen, siger Morten Fagerberg, som har svært ved at se, hvad der skal til for at stille golfklubben tilfreds.
  